 Gaaladii Qureysheed ee Makkaad waxay Nabiga naxariis iyo nabadgalyo Eebbe korkiisa ha yeelee marba wax warsadaan oo Xaqa ka jeedsadaanba waxay warsadeen inuu keeno Quraan kale oo kan ahayn, ama Quraanka wax ka baddalo, markaasuu Eebbe ku celiyey oo faray Nabigu inuu ku dhaho, Iima suurowdo inaan baddalo, iskaba dhaaf inaan Quraan kale keenee, waxaanse raaci waxa lay waxyooday, illeen waxaan ka cabsan cadaab maalin daran haddan caasiyo Eebbahaye, waxaana jirtay inaan muddo idinla noolaa oonan wax idiin sheegin, ee Quraankan Eebbaa soo dejiyey, hadduu doona waxba idinkuma akhriyeen idinmana bareen ee miyeydaan wax kas ahayn? 